# விக்கிப்பீடியா:நிர்வாக அணுக்கத்தைத் திரும்பப் பெறுதல்

## Theni.M.Subramani

### அன்டன் முறையீடு

- தமிழ் கம்ப்யூட்டர் இதழில் தேனி. மு. சுப்பிரமணி தமிழ் விக்கிப்பீடியாவுக்கு எதிராக கருத்து வெளியிட்ட செயற்பாடுகள் மற்றம் அதனைத் தொடர்ந்த செயற்பாடுகள்.
1. நிருவாகியாக இருந்து கொண்டு, தமிழ் விக்கிப்பீடியாவுக்கு எதிராக கருத்து வெளியிட்ட செயற்பாடு. (Misusing the administrative tools is considered a serious issue. The administrative tools are provided to trusted users for maintenance and other tasks, and should be used with thought. Serious misuse may result in sanction or even their removal. பார்க்க: :en:Wikipedia:Administrators. தமிழ் கம்ப்யூட்டர் இதழில், நிருவாகியாகிய தேனி. மு. சுப்பிரமணி எழுதியது பிழையாக நிருவாக கருவியைப் பாவித்ததற்கு ஒப்பாகும்.) இது தொடர்பில் 26 ஆகத்து 2013 அன்றே திருத்தி வெளியிட வேண்டும் என்று கேட்டுக் கொள்ளப்பட்டும், இதுவரை மெளனமாக இருப்பது.
1. பெயர் குறிப்பிடாது விக்கிப்பீடியர் ஒருவர் இந்த விடயத்தில் குற்றஞ்சாட்டியது. 26 ஆகத்து 2013 முதல் பல தடவைகள் இது பற்றி விளக்கம் கேட்கப்பட்டும் மெளனமாக இருப்பது.
1. தமிழ் கம்ப்யூட்டர் இதழில் தன் கருத்தை "பயனர்கள் பலரும் விரும்புகின்றனர்" என பயனர்கள் அனுமதியில்லாது பயனர்கள் பற்றிக் குறிப்பிட்டது.
1. முதற்பக்க கட்டுரைகள் தரமற்றவை என்ற இவர் தானே தரமற்ற கட்டுரையினை காட்சிப்படுத்திய செயல். இது பற்றி குறிப்பிட்டும் இதுவரை கருத்துக் கூறாமை.
1. *முதற்பக்கங்களின் அனைத்துத் தகவலுக்கும் மாற்றங்களுக்கான சில பணிகள் செய்யப்பட்டிருக்கின்றன. (இங்கும் என் மீது தனித்தாக்குதல்கள்)* என தன்மீது தனித்தாக்குதல்கள் நடத்துவதாகக் பயனர்களைக் குற்றம் சாட்டியமை. இது பற்றி குறிப்பிட்டும் இதுவரை கருத்துக் கூறாமை  
- http://www.muthukamalam.com என்ற தன் இணையத்தளத்திற்கு 175 க்கு மேற்பட்ட தடவைகள் வெளியிணைப்பை ஏற்படுத்தியுள்ளார். ஒரு பயனரே இவ்வாறு செய்வது கூடாது. அப்படியிருக்க நிருவாகி அணுக்கம் உள்ள பயனர் ஒருவர் அவ்விதம் செயற்பட்டது மிகவும் தவறு. இதன் முலம் பின்வரும் விதிகளை மீறுகிறார்.
1. ஒரு பயனர் தனது சொந்த வலைத்தளத்துக்கோ, வலைப்பதிவுக்கோ வெளி இணைப்பு தரக்கூடாது.
1. வணிக நோக்குடன் வெளி இணைப்புகளை சேர்க்கக் கூடாது.
பார்க்க: விக்கிப்பீடியா:வெளி இணைப்புகள்  
பலபேரின் தன்னலமற்ற உழைப்பை ஒரு நிருவாகி இவ்வாறு தன் இலாப நோக்கத்திற்குப் பயன்படுத்தியிருக்கக் கூடாது.  
- முட்டாள் என்ற சொற் பயன்பாடு, மரியாதையற்று ஒருமையில் குறிப்பிட்டது தவறு. இது பற்றி பல முறை அவரிடம் சுட்டிக்காட்டியும், இதற்கு இதுவரைக்கும் வருத்தம் தெரிவிக்கவில்லை. இது (14 அக்டோபர் 2013) இப்படியிருக்கையில் 22 அக்டோபர் 2013 அன்று ஒருவரை மீண்டும் **விசமி** என்று அழைத்து விக்கி நற்பண்பு அற்றவராக நடந்துள்ளார். தேனி. மு. சுப்பிரமணியுடன் விக்கி நற்பண்பு அற்று உரையாடியவர்கள் தடை செய்யப்பட்டுள்ளனர். ஆனால் சுட்டிக்காட்டப்பட்டும் தொடர்ச்சியாக விக்கி நற்பண்பு அற்று நடந்து கொள்ளப்பட்ட நிருவாகி தேனி. மு. சுப்பிரமணி மீது முறையான நடவடிக்கை மேற்கொள்ளப்படவில்லை. நிருவாக அணுக்கமுள்ள ஒருவர் இவ்விதம் நடந்து கொண்டது முற்றிலும் பிழை.  
- **பல** இடங்களில் **பல** பயனர்களால் தேனி. மு. சுப்பிரமணியிடம் வேண்டுகோள்கள் **பல** விடுக்கப்பட்டும், அவர் செயற்பாடு கிட்டத்தட்ட இரு மாதங்களுக்கு மேலாகியும் திருப்திகரமானதாக இல்லை. (எ.கா: பேச்சுப்பக்கம் திறந்துவிட வேண்டுகோள்) பயனர்கள் முறையாக பதிலுரைக்காவிட்டால் அவர்களுக்கு எதிராக நடவடிக்கை எடுக்கப்படுவதுபோல் தேனி. மு. சுப்பிரமணி விடயத்தில் நடந்து கொள்ளப்படவில்லை. 26 ஆகத்து 2013 முதல் (கிட்டத்தட்ட 50 நாட்கள்) ஒத்துழையாமை செயற்பாட்டில் ஈடுபட்டுள்ளார்  
- அ.) தமிழ் விக்கிப்பீடியா பத்தாண்டுகள் கூடல்கள் கருத்திடலில் குறிப்பிட்ட சில பயனர்களை குற்றம் சுமத்தியமை. ஆ.) அதற்காக இதுவரை எவ்வித நல் நடத்தையிலும் ஈடுபடாமை. இங்கு இவருக்குச் சார்பாக செயற்பட்ட பயனர் Gcsekaran என்ற பயனர் செய்த பங்களிப்புக்களாக தன் இணையத்தளத்திற்கு வெளியிணைப்பிட்டதும், தேனி. மு. சுப்பிரமணிக்கு ஆதரவாக நிருவாக அணுக்கத்திற்கு வாக்களித்ததும், பத்தாண்டுகள் கூடல்கள் கருத்திடலில் குற்றம் சுமத்தியதும்தான். இவற்றை பார்க்கும்போது தேனி. மு. சுப்பிரமணியின் "கையாள்” (Meatpuppets) ஆக செயற்பட்டாரோ எனவும் கருத இடமிருக்கிறது. இ.) இச்செயற்பாட்டினால் தமிழ் விக்கிப்பீடியாவில் கிட்டத்தட்ட 1.5 மாதங்களாக குழப்பமான செயற்பாட்டிற்கு வழி வகுத்தமை. அதன் விளைவுகளாக பயனர்களை சேர்வுக்குள்ளாக்கியமை, சந்தேகிக்கும்படியான நிலைமையினை ஏற்படுத்தியமை, சில பயனர்களிடையே தோழமையான உறவுக்கு பங்கம் ஏற்படுத்தியமை உட்பட்ட தமிழ் விக்கிப்பீடியாவின் வளர்ச்சிக்கு தற்காலிக பங்கம் ஏற்படுத்தியமை.  
- தமிழ் விக்கிப்பீடியா சார்பாக தமிழக அரசு மட்டத்தில் உள்ளவர்களுடன் தொடர்பு கொண்டமை தொடர்பான குற்றச்சாட்டு.  
அ.) மேலே குறிப்பிட்ட காரணங்களுக்காக தேனி. மு. சுப்பிரமணியின் நிருவாக அணுக்கத்தைத் திரும்பப் பெறுப்படியும், அவர் தொடர்ந்தும் தமிழ் விக்கிப்பீடியாவில் இயங்குவதாயின் இவர் ஆதாரமில்லாது குற்றஞ்சாட்டிய பயனர்களிமும் தமிழ் விக்கிப்பீடியா சமூகத்திடமும் மன்னிப்புக் கேட்க வேண்டும். அத்துடன் தான் மீண்டும் இப்பிழைகளைவிட மாட்டேன் என்று உறுதி கூறுவதுடன் அவரால் தன் இணையத்தளத்திற்கு இணைத்துள்ள வெளியிணைப்புக்களை நீக்க வேண்டும். ஆ.) இங்கே குறிப்பிட்ட விடயங்கள் உண்மையாக இருந்து, விக்கிப்பீடியாவுடன் ஓத்துழைக்க விரும்பாவிட்டால், அவராகவே நிர்வாக அணுக்கத்தில் இருந்து சுயமாக விடுபட விண்ணபிக்குமாறு தேனி. மு. சுப்பிரமணியிடம் வேண்டுகோள் விடுக்கிறேன்.  
இங்கே விடயங்களை சுருக்கமாகவும், ஏற்கெனவே உடையாடிய விடயங்களில் முக்கியமான பகுதிகளை உள்வாங்கியும், நிச்சயமில்லாத விடயங்களைத் தவிர்த்தும் இங்கு இட்டுள்ளேன். மேலதிக விபரங்கள், ஆதாரங்கள், கருத்துக்கள் இருந்தால் குறிப்பிடுங்கள். விளக்கம் இல்லாத இடங்களில் மேலும் விளக்கமாக கருத்தினை முன்வைக்க முடியும். தமிழ் விக்கிப்பீடியாவின் வளர்ச்சியைக் கருத்திற் கொண்டு, தேனி. மு. சுப்பிரமணியும், தமிழ் விக்கிப்பீடியா சமூகமும் விரைவாகவும் செயற்பட்டு பிணக்கினை தீர்த்துக்படி கோரிக்கை வைக்கிறேன்.